**Тэма**: Абагульняльны ўрок-конкурс па раздзеле «За смугою стагоддзяў»

**Мэта:** паглыбленне і сістэматызацыя ведаў вучняў пра жанры фальклорных твораў: казкі, легенды, загадкі, прыказкі, прымаўкі, загадкі

**Задачы:** актывізаваць уяўленне дзяцей, іх лагічнае і творчае мысленне, фантазію; садзейнічаць развіццю творчых і маўленчых здольнасцей вучняў пры стварэнні ўласных тэкстаў на зададзеную тэму; абуджаць цікавасць вучняў да фальклорных твораў; садзейнічаць выхаванню этычна-эстэтычных уяўленняў дзяцей

**Ход урока**

**I. Арганізацыйны момант.**

**II. Матывацыйна- эмацыянальны этап**

Тэму нашага ўрока вы бачыце на дошцы. А вось чым мы будзем займацца на сённяшнім уроку, вы мне дапаможаце вызначыць. (*Адказы вучняў*)

Сапраўды, сёння мы адправімся ў казачную краіну вуснай народнай творчасці, падагульнім веды па гэтай тэме, паспрабуем адгадаць загадкі , успомнім тэарэтычныя пытанні. Урок у нас будзе незвычайны: урок-спаборніцтва, урок-падарожжа.

У нас вырасла дрэва пад назвай «вусная народная творчасць». Але вось бяда – няма лісця на гэтым дрэўцы. А як вы думаеце, якія лісточкі павінны з’явіцца на ім? Каб лісточкі з’явіліся, мы павінны ўспомніць набытыя тэарэтычныя веды па вывучаным раздзеле.

**III. Работа па тэме ўрока.**

**I тур – “Тэарэтычны”**

Кожны вучань зачытвае карткі з заданнямі і прымацоўвае адпаведны лісточак да дрэва “Вусная народная творчасць”.

**Пытанні для абмеркавання:**

1. Як яшчэ называюць вусную народную творчасць? (*Фальклор.*)

2. Пра які літаратурны жанр ідзе размова: …… - займальны аповед пра неверагодныя і фантастычныя падзеі і прыгоды? (*Казка.*)

3. На якія віды падзяляюцца народныя казкі? (*Чарадзейныя, пра жывёл, бытавыя.*)

4. Пра які літаратурны жанр ідзе размова: …. – прадказванне пэўнага выніку, пацверджанне шматвяковым вопытам? *(Прыкмета.)*

5. У які асобны жанр вылучаюць спробы нашых продкаў растлумачыць невядомыя факты і падзеі пры дапамозе выдумкі, фантазіі і нават містыкі? *(Павер’е.)*

6. Героямі якіх казак з’яўляюцца багатыя, прагныя, баязлівыя паны і іх памагатыя і бедныя сяляне, якія парамагаюць багацеяў сваім розумам, мудрасцю, працавітасцю? (*Бытавых.*)

7. Хто з’ўляецца стваральнікам вуснай народнай творчасці? (*Яе стваральнікам з’яўляецца беларускі наро*д.)

8. Фантастычнае апавяданне, заснаванае на паэтызацыі гістарычных падзей і ўслаўленні народных герояў? (*Легенда.*)

9. Што такое загадка? (*Вобразнае апісанне ўтоенага прадмета ці з’явы, якое патрабуе разгадк.*і)

**II тур – “Народная мудрасць”**

**Крыжаванка-загадка”.**

Вучні па чарзе выцягваюць картку з загадкай, чытаюць загадку класу. Потым запісваюць адгадку ў крыжаванку. Кожная правільна адгаданая загадка каштуе адну зорачку.

|  |  |  |  |  |
| --- | --- | --- | --- | --- |
| 1 |  |  |  |  |
| 2 |  |  |  |  |  |
|  | 3 |  |  |  |  |
| 4 |  |  |  |  |  | |
|  | 5 |  |  |  |  |
| 6 |  |  |  |
| 7 |  |  |  |  |
| 8 |  |  |  |  |  |  | |

1. Вышэй за ўсіх стаіць, вакол глядзіць, люльку курыць. (*Комін*)

2. Малы малышак упаў з вышак, сам не забіўся, толькі шапачкі пазбыўся. (*Жолуд*)

3. Еду, еду – і ні дарогі, ні следу. (*Лодка*)

4. Круглы хлявец повен белых авец. (*Гарбуз*)

5. Без рук, без ног, а ўзоры малюе. (*Мароз*)

6. Вечарам нараджаецца, ноч жыве, а раніцай памірае. (*Раса*)

7. Рук і ног не мае, а дзверы адчыняе. (*Вецер*)

8. Не калода і не пень, а ляжыць цэлы дзень, не жне і не косіць, а есці просіць. (*Гультай*)

**Фізкультхвілінка**

Каб уважлівымі быць,

трэба трошкі адпачыць.

Раз – падняцца, усміхнуцца,

два – сагнуцца, разагнуцца.

Тры – галоўку ўверх падняць,

на чатыры – паківаць.

Пяць – рукамі памахаць.

Шэсць – як я – хутчэй прысесці,

Сем – за парты ціха сесці.

Восем – сшыткі падраўняць,

Дзевяць – кніжку ў рукі ўзяць,

Дзесяць – будзем працаваць.

**III тур – “У свеце казак і легенд”**

Здагадайцеся па апісанні, з якой гэта казкі ці легенды:

– Не можа быць, каб яна адгадала ўсе яго загадкі. Прыйшлося пану ўзяць яе за дачку.• *(«Разумная дачка*»)

– Набраў ён цэлы жмут лучынак і пайшоў на варту. Чуе ён – нешта здалёку зашумела… злаўчыўся ды - цап яго за доўгі хвост.• (“*Залаты птах*”)

– Ніколі не чулі лясныя насельнікі такога канцэрта. Забіліся ў непраходныя нетры дзікі і ласі, схаваліся ў дуплах вавёркі, перапалоханыя да смерці разбойнікі выскаквалі праз вокны.• (“*Музыкі*”)

-“Былі ў аднаго чалавека тры сыны: два разумныя, а трэці – дурны”. (“*Залаты птах”)*

“Даўно гэта было. У аднаго цара было тры сыны. Прыйшла пара ім жаніцца, а яны ніяк не могуць выбраць з кім. Вось і кажа цар сынам:

- Вось вам па луку і па страле. Выпускайце свае стрэлы, куды яны ўпадуць, там і жонка ваша жыве”. (“*Царэўна – лягушка*”)

- Ніколі не чулі лясныя насельнікі такога канцэрта. Забіліся ў непраходныя нетры дзікі і ласі, схаваліся ў дуплах вавёркі, перапалоханыя да смерці разбойнікі выскаквалі праз вокны.• (“*Музыкі”)*

– Вочы яе – блакітныя, колеру азёрнай хвалі, заўсёды весела ўсміхаліся. Залацістыя валасы тугой касой абкручвалі галаву. Голас у яе быў высокі і гучны (*Легенда “Нарач”, Найрыта*)

– Усё лета ахоўваў ён падкідыша, карміў, пеставаў малога, а неўзабаве і забраў яго з сабой. (*Легенда “Пестунь*”)

**IV тур – “Падбяры пару” (рознаўзроўневыя заданні)**

- Іх называюць “залацінкамі мудрасці”. Яны – скарбонка духоўнай сілы народа, у іх адлюстраваныя жыццё, культура, думкі і пачуцц і беларусаў.

1-ы ўзровень: Злучыць прыказкі

|  |  |
| --- | --- |
| **Прыказкі** | **Падказкі** |
| Людзей слухай… | …а свой розум май |
| Слова як птушка:… | …вылеціць – не зловіш |
| Усякая птушка… | …сваё гняздо бароніць |
| Які воз… | …такі і гаспадар |
| Як гукнеш… | …так і адгукнецца |
| Не той друг, што мёдам мажа... | … а той, што праўду кажа |
| З якім спазнаешся… | …такім станешся |

2-гі ўзровень: Падабраць да рускіх прыказак беларускія адпаведнікі

|  |  |
| --- | --- |
| **Рускія прыказкі** | **Беларускія прыказкі** |
| 1. Не имей сто рублей, а имей сто друзей. | А. Калі ўлез у дугу, не кажы не магу. |
| 2. На чужой каравай рот не разевай. | Б. У ціхім балоце чэрці растуць. |
| 3.Труд кормит, а лень портит. | В. Цікаўнай Амілі нос прышчамілі. |
| 4. Взялся за гуж – не говори, что не дюж. | Г. Не будзь ласы на чужыя каўбасы. |
| 5. Сделал дело –гуляй смело. | Д. Чалавек без сяброў, што печ без дроў. |
| 6. В тихом омуте черти водятся. | Е. Скончыў работу – гуляй у ахвоту. |
| 7. Любопытной Варваре на базаре нос оторвали. | Ё. Дзе шчырая праца – там густа, а дзе лянота – там пуста. |

Адказы: 1д, 2г, 3ё, 4а, 5е, 6б, 7е.

**V тур – “Народ прыкмячае ды нас павучае”.**

Настаўнік раздае кожнаму вучню па дзве карткі з прыкметамі. Вучням трэба расказаць, што будзе згодна з гэтай прыкметай адпаведна народным назіранням. Правільны адказ каштуе адну зорачку.

Сонца ў хмарку садзіцца (будзе дождж)

Зорная купальская ноч (на добры ўраджай грыбоў)

Бяроза дае многа соку (да мокрага лета)

Увечары трашчаць конікі (на добрае надвор’е)

Сей смела… (калі ў садзе бела)

Ноч без расы (дзень з дажджом)

**Падвядзенне вынікаў урока. Рэфлексія.**

**Рэфлексія “Дрэва поспеху”.**

- зялЁны ліст – усё атрымалася, памылак няма;

- жоўты ліст – 1-2 памылкі;

- чырвоны ліст – 3 і больш памылак.

**Дамашняе заданне**: адказаць на пытанні да раздзела.